સાબરમતી જેલમાં અનેક મહાનુભાવો પણ જેલવાસ ભોગવી ચૂક્યા છે. ભારતીય જનતા પાર્ટીના રાષ્ટ્રીય પ્રમુખ અમિત શાહ પણ અહીં રહી ચૂક્યા છે, તો ગુજરાતના ભૂતપૂર્વ મુખ્ય પ્રધાન કેશુભાઈ પટેલ પણ ૧૯૭૧ની ઇમર્જન્સી વખતે સાબરમતી જેલમાં રહ્યા હતા. જોકે મજાની વાત એ છે કે જ્યારે મહાત્મા ગાંધી અંગ્રેજો સામે ચળવળ ચલાવતા હતા ત્યારે તેમની અરેસ્ટ સાબરમતી આશ્રમમાંથી કરવામાં આવી હતી અને પછી તેમને નજીકની સાબરમતી જેલમાં રાખવામાં આવ્યા હતા, જ્યાંથી તેમને પુણેની યેરવડા જેલમાં શિફ્ટ કરવામાં આવ્યા હતા. બાપુ જે જેલમાં રહી ચૂક્યા હોય એ જેલમાં બાપુના જીવન આધારિત નાટકનો પ્રયોગ થાય એ ઘટના ખરેખર મહત્વપૂર્ણ ગણાય.